Държавен вестник, бр. 47, 2013 г., стр. 133

БРОЙ  47	
Д Ъ Р Ж А В Е Н  В Е С Т Н И К 	
СТР.  133  
За нормативи за плътност и интензивност на 
застрояване в терените за детско заведение – УПИ 
IV от кв. 294 и УПИ XIII от кв. 392а, се приемат 
изискуемите по чл. 6, ал. 1 от Наредба № 3 от 
2007 г. за здравните изисквания към детските 
градини съответно: плътност на застрояване – не 
повече от 30 %, и не по-малко от 50 % озеленени 
площи. Същите не противоречат на показателите 
за зона „Оо“ по ОУП на СО.
Нормативите за плътност и интензивност на 
застрояване в терена за училището –  УПИ XII, 
кв. 392а, са в съответствие с тези, посочени в 
приложението към чл. 3, ал. 2 ЗУЗСО: плътност 
на застрояване – не повече до 40 %; коефициент 
на интензивност – до 1,2; минимална озеленена 
площ – 20 %.
С горното е спазено изискването на чл. 103, 
ал. 4 и чл. 104, ал. 1, изр. 2 от ЗУТ.
Планът за регулация е изработен върху 
действащ кадастрален план, с което е спазено 
изискването на § 6, ал. 7 ПРЗУТ.
Планът за регулация и застрояване, по който 
е построен жилищният комплекс, е одобрен със 
Заповед № 236 от 9.06.1978 г., като устройствени 
зони не са предвидени. Впоследствие са одобрени 
и други ПУП за територията. С приемане на ОУП 
на СО и неговото изменение с Решение № 960 от 
16.12.2009 г. на Министерския съвет са създадени 
устройствени зони „Жг“, „Жк“, „Оо“, „Тго“, в които 
попадат имотите. Приемането на общ устройствен 
план е промяна в устройствените условия, при 
които е бил съставен действащият ПУП.
Предвид горното е налице основание за из­
менение на плана за регулация и застрояване по 
чл. 134, ал. 2 във връзка с ал. 1, т. 1 ЗУТ – съ­
ществено изменение в устройствените условия, 
при които е одобрен предходният план – приемане 
на ОУП на СО, и § 2, ал. 1 ПЗРЗУЗСО.
Трасето на бул. Цар Борис III – II клас градска 
магистрала, бул. Гоце Делчев – III клас районна 
артерия, бул. Ген. Стефан Тошев – III клас районна 
артерия, бул. Братя Бъкстон – III клас районна 
артерия, ул. Дойран – III клас районна артерия, 
следва трасето, определено в ОУП на СО, с което 
е спазено изискването на чл. 103, ал. 4 и чл. 104, 
ал. 1, изр. 2 във връзка с чл. 77, ал. 2 ЗУТ.
Трасето на бул. Цар Борис III и бул. Гоце 
Делчев се различава от одобреното с Решение 
№ 64 по протокол № 32 от 10.12.2001 г. на СОС.
Същото се привежда в съответствие с трасе­
то, определено в ОУП на СО, с което е спазено 
изискването на § 2, ал. 1 ПЗРЗУЗСО.
Изменението в уличната регулация постига и 
по-добро транспортно-комуникационно обслуж­
ване на територията.
Преобладаващата част от имотите в обхвата 
на разработката попадат в жилищна територия 
с комплексно застрояване по смисъла на § 5, 
т. 23 ДРЗУТ.
С оглед на горното е възложено изработването 
на план по чл. 110, ал. 4 ЗУТ.
С ПУП се преструктурира съществуващият 
жилищен комплекс, като се променя структурата 
и застрояването, в т. ч. и чрез образуване на уре­
гулирани поземлени имоти за съществуващи и за 
нови сгради, за озеленяване на широко общест­
вено ползване, както и за друго предназначение.
Съгласно чл. 17, ал. 1, т. 4 във връзка с чл. 21, 
ал. 4 от Наредба № 7 от 2003 г. за правила и 
нормативи за устройство на отделните видове 
територии и устройствени зони в съществува­
щия жилищен комплекс, какъвто е ж.к. Красно 
село – Плавателен канал – север, следва да се 
предвидят обществени озеленени територии, които 
са най-малко 15 % от общата територия на жи­
лищния комплекс. Съгласно т. 2 по приложението 
към чл. 3, ал. 2 ЗУЗСО тези площи са с режим 
на „Тго“. В случая предвиденият процент зелени 
площи за широко обществено ползване с режим 
на „Тго“ е 15,25 % за цялата територия. Законът 
не забранява на административния орган при 
одобряване на подробния устройствен план да 
предвиди и по-високи показатели от минимално 
изискуемите, като в това отношение той действа 
при условията на оперативна самостоятелност и 
прави преценката си по целесъобразност. Озеле­
нените площи са предвидени в междублоковите 
пространства във всеки един от кварталите в 
плана за обслужване на реализираното жилищ­
но строителство и са неделима част, елемент от 
едно комплексно по своя характер мероприятие. 
Тяхното предназначение е да обслужват основното 
мероприятие и те са елемент от благоустрояването 
на целия жилищен комплекс. УПИ, предназначе­
ни „за озеленяване с режим на Тго“, стават част 
от зелената система на СО и попадащите в тях 
имоти на физически и юридически лица подлежат 
на отчуждаване по реда на ЗОС.
С плана за регулация се създават УПИ, предназ­
начени „за жилищно строителство“ на съществу­
ващите жилищни сгради, застроени с характер на 
комплексно застрояване. Прилежащите площи са 
определени по правилата на приложение № 1 към 
чл. 21 от Наредба № 7 от 2003 г. за ПНУОВТУЗ, 
като е отчитано съществуващото положение 
на сградите и терена и съществуващата висока 
дървесна растителност.
С горното е спазена разпоредбата на чл. 22, 
ал. 7, изр. 1 от ЗУТ.
За останалите имоти – частна собственост, се 
обособяват самостоятелни УПИ, като същите се 
съобразяват максимално с имотните граници по 
кадастралния план и се предвиждат с предназна­
чение, съответстващо на допустимото за съответ­
ната устройствена зона, и при съобразяване на 
направения анализ на нуждите на живущите в 
комплекса от обществено обслужване; предвидено 
е и жилищно строителство.
Имотите – частна общинска собственост, са 
урегулирани с преобладаващо общественообслуж­
ваща функция – за улици, наземно паркиране, 
„подземни паркинги“, „за детска площадка“, „за 
озеленяване“, „за топлоцентрала“, „за ОДЗ“, „за 
поликлиника“, „за училище“, като по този на­
чин планът е по-икономично осъществим и се 
решават констатираните от направения анализ 
на територията проблеми.
С проекта проектантският колектив предлага 
образуване на УПИ, в които попадат повече от 
един имот. В големия брой случаи се следва 
одобреното с предходен план решение на плана 
за регулация. Тъй като обаче ПР не е прило­
жен по смисъла на чл. 14, ал. 5 ЗУТ и § 22, т. 1 
ЗРЗУТ в редакциите им в „Държавен вестник“,